CELEX: 32019D0054
Language: lv
Date: 2019-01-09 00:00:00
Title: Komisijas Īstenošanas lēmums (ES) 2019/54 (2019. gada 9. janvāris), kas attiecas uz konkrētas saistošās izziņas par tarifu derīgumu (izziņots ar dokumenta numuru C(2019) 142)

14.1.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 10/71
               
            
         KOMISIJAS ĪSTENOŠANAS LĒMUMS (ES) 2019/54
         (2019. gada 9. janvāris),
         kas attiecas uz konkrētas saistošās izziņas par tarifu derīgumu
         
            
               (izziņots ar dokumenta numuru C(2019) 142)
            
         
         (Autentisks ir tikai teksts poļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 34. panta 11. punktu un 37. panta 2. punkta a) apakšpunktu,
         pēc apspriešanās ar Muitas kodeksa komiteju,
         tā kā:
         
                     (1)
                  
                  
                     Pielikumā minētajā lēmumā, kas attiecas uz saistošo izziņu par tarifu (SIT), ir iekļauta tarifa klasifikācija, kas nav saderīga ar kombinēto nomenklatūru (KN), kura izklāstīta Padomes Regulas (EEK) Nr. 2658/87 (2) I pielikumā. Proti, SIT nav saderīga ar vispārīgajiem KN interpretācijas noteikumiem un KN koda 2833 11 00 formulējumu, kas lasāms kopā ar KN 25. nodaļas 1. piezīmi un KN koda 2530 90 00 formulējumu.
                  
               
                     (2)
                  
                  
                     KN 25. nodaļas 1. piezīmē ir noteikts, ka minētās nodaļas pozīcijās ir ietverti tikai neapstrādāti produkti vai produkti, kas ir apstrādāti ierobežotā skaitā mehānisku vai fizikālu procesu (izņemot kristalizāciju), bet produkti, kas apdedzināti, karsēti, iegūti sajaukšanas rezultātā vai pakļauti apstrādei, kura nav norādīta katrā pozīcijā, minētajā nodaļā nav ietverti.
                  
               
                     (3)
                  
                  
                     Produkts, uz kuru attiecas pielikumā minētā SIT, objektīvo pazīmju un īpašību ziņā ir identisks PMO HS komitejas klasifikācijas atzinumā 2530.90/2 aprakstītajam produktam: “irdens balts pulveris, kurš pēc masas satur vairāk nekā 99,2 % bezūdens nātrija sulfāta un kuru iegūst, tikai mehāniski savācot tenardītu (bezūdens nātrija sulfātu), kas brīvā dabā dabiski veidojas uz tāda mirabilīta (nātrija sulfāta dekahidrāta) virsmas, kurš ziemā zemā temperatūrā kristalizējas no dabiska ezeru sālsūdens. Pirms iepakošanas produktu izsijā caur sietu ar 0,65 mm aci”. Minētajā PMO HS komitejas klasifikācijas atzinumā produkts klasificēts harmonizētās sistēmas apakšpozīcijā 2530 90, kas atbilst kombinētās nomenklatūras apakšpozīcijai 2530 90 00.
                  
               
                     (4)
                  
                  
                     Mehāniski savāktais produkts ir neapstrādāts. No 25. nodaļas 1. piezīmes formulējuma ir skaidrs, ka izslēgta ir tikai mākslīga procesa izraisīta kristalizācija. Attiecībā uz konkrēto produktu kristalizācija notiek dabiski bez cilvēka iejaukšanās. Dabiskā ezeru sālsūdens sūknēšanu no viena dīķa citā (kur notiek faktiskā kristalizācija) nevar uzskatīt par izejvielu apstrādi 25. nodaļas 1. piezīmes nozīmē, jo tas ir tikai transportēšanas process. Tādējādi, ņemot vērā konkrēti PMO KN komitejas klasifikācijas atzinumu 2530.90/2, produkta tarifa klasifikācija pielikumā minētajā SIT neatbilst KN kodam 2530 90 00.
                  
               
                     (5)
                  
                  
                     Ar Padomes Lēmumu 87/369/EEK (3) Savienība ir kļuvusi par līgumslēdzēju pusi Starptautiskajā konvencijā par preču aprakstīšanas un kodēšanas harmonizēto sistēmu (sauktā par “harmonizēto sistēmu” jeb “HS”), ko izstrādājusi Muitas sadarbības padome (saukta par “Pasaules Muitas organizāciju” jeb “PMO”). PMO HS komiteja apstiprina PMO HS komitejas klasifikācijas atzinumus, kas principā ir virzības instrumenti Savienības tarifa pasākumiem.
                  
               
                     (6)
                  
                  
                     HS komiteja savā 58. sesijā 2016. gada oktobrī apstiprināja klasifikācijas atzinumu, ar kuru produktu, kas ir identisks produktam, uz kuru attiecas pielikumā minētā SIT, klasificē HS apakšpozīcijā 2530.90 (PMO HS komitejas klasifikācijas atzinums 2530.90/2).
                  
               
                     (7)
                  
                  
                     Lai nodrošinātu vienotu harmonizētās sistēmas interpretāciju un piemērošanu starptautiskā līmenī un ņemot vērā, ka lēmums atbilst HS apakšpozīcijas 2530.90 formulējumam, Savienībai būtu jāpiemēro minētais PMO HS komitejas klasifikācijas atzinums.
                  
               
                     (8)
                  
                  
                     Komisijas Paziņojumā saskaņā ar Eiropas Parlamenta un Padomes Regulas (ES) Nr. 952/2013 34. panta 7. punkta a) apakšpunkta iii) punktu par dalībvalstu muitas dienestu pieņemtajiem lēmumiem par saistošu informāciju attiecībā uz preču klasificēšanu muitas nomenklatūrā (izziņa 2017/C 128/01) (4) citu starpā ir uzskaitīts PMO HS komitejas klasifikācijas atzinums 2530.90/2. Tādējādi muitas dienestiem ir pienākums atsaukt lēmumus, kas attiecas uz saistošu izziņu, ja tie citu starpā Muitas sadarbības padomes pieņemtu klasifikācijas atzinumu dēļ kļūst nesaderīgi ar muitas nomenklatūras interpretāciju.
                  
               
                     (9)
                  
                  
                     Lai nodrošinātu pareizu un vienotu preču tarifa klasifikāciju, būtu jāatsauc pielikumā minētā SIT. Tādēļ muitas dienestam, kas izdevis minēto izziņu, tā būtu iespējami drīz pēc šā lēmuma paziņošanas jāatsauc un par to jāpaziņo Komisijai,
                  
               IR PIEŅĒMUSI ŠO LĒMUMU.
         
            1. pants
            
               1.   Pielikumā iekļautās tabulas 1. slejā minēto saistošo izziņu par tarifu, ko izdevis tabulas 2. slejā norādītais muitas dienests par tabulas 3. slejā norādīto tarifa klasifikāciju, atsauc atbilstīgi 2. punktam.
            
            
               2.   Pielikumā iekļautās tabulas 2. slejā norādītais muitas dienests iespējami drīz un ne vēlāk kā 10 dienu laikā no šā lēmuma paziņošanas atsauc minētās tabulas 1. slejā minēto saistošo izziņa par tarifu un informē par to izziņas turētāju.
            
            
               3.   Ja muitas dienests atsauc saistošo izziņu par tarifu un sniedz paziņojumu saskaņā ar 2. punktu, tas par to paziņo Komisijai.
            
         
         
            2. pants
            Šis lēmums ir adresēts Polijas Republikai.
         
         
            Briselē, 2019. gada 9. janvārī
            
               
                  Komisijas
               
               
                  un tās priekšsēdētāja vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
         
            (3)  Padomes Lēmums 87/369/EEK (1987. gada 7. aprīlis) par noslēgto Starptautisko konvenciju par preču aprakstīšanas un kodēšanas harmonizēto sistēmu un tās grozījumu protokolu (OV L 198, 20.7.1987., 1. lpp.).
         
            (4)  OV C 128, 22.4.2017., 1. lpp.
         
      
      
         
            PIELIKUMS
            
                        Saistoša izziņa par tarifu –atsauces Nr.
                     
                     
                        Muitas dienests
                     
                     
                        Tarifa klasifikācija
                     
                  
                        1
                     
                     
                        2
                     
                     
                        3
                     
                  
                        PL PL-WIT-2016-00758
                     
                     
                        
                                    
                                       Dyrektor Izby Administracji Skarbowej w Warszawie
                                    
                                 
                              
                                    
                                       ul. Felińskiego 2 B
                                    
                                 
                              
                                    
                                       01-513 Warszawa
                                    
                                 
                              
                                    
                                       (Warsaw, Poland)
                                    
                                 
                              
                     
                        2833 11 00